Negras (Argentina)

Negras ( – 'juodoji upė') – upė Argentinoje, Patagonijos šiaurėje, Rio Negro provincijoje. Susidaro susiliejus Anduose prasidedančioms Neukeno ir Limajo upėms, šalia Neukeno miesto. Teka į rytus per sausas Patagonijos lygumas. Įteka į Atlanto vandenyną ties El Kondoro kurortu, apie 30 km nuo Vjedmos.

Vidurupis suskyla į 2 šakas (Čoele Čoel Grandė ir Čoele Čoel Čika); daug salų. Žemupys labai vingiuotas, daug meandrų. Upės vanduo intensyviai naudojamas drėkinimui. Upės slėnyje įsikūrę dauguma Rio Negro provincijos sodų, tiekiančių net 70 % Argentinos vaisių produkcijos. Negro upė taip pat naudojama hidroenergijos gavybai. Negras vandeningiausias spalį ir lapkritį, sekliausias kovą. Upė laikoma šiaurine Patagonijos regiono riba. Laivuojama 400 km nuo žiočių.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.


Svarbiausi pakrančių miestai: Neukenas, Cheneral Roka, Čoele Čoelis, Cheneral Konesa, Karmen de Patagonesas, Vjedma.

 Slėniai 

Upės vaga dalijama į tris slėnius: Alto Valle (Aukštutinis slėnis) aukštupyje, Valle Medio (Vidurinis slėnis) ties Čoele Čoelio miestu ir Valle Inferior (Žemutinis slėnis) upės žemupyje. Šiuose slėniuose vystoma intensyvi augalininkystė ir sodininkystė.

 Vardo kilmė 
Ispanų kalboje žodis negro reiškia juodą spalvą. Ši reikšmė kilo iš indėnų mapučių upės pavadinimo Curú Leuvú. Tačiau upės vanduo yra daugiau žalsvas nei juodas. Upė dažnai vadinama Río de los Sauces („Gluosnių upė“) dėl gausiai pakrantėse augančių gluosnių. Arias, Andres H.; Macchi, Pablo A.; Abrameto, Mariza; Solimano, Patricio; Migueles, Nathalia; Rivas, Fredy G.; Funes, Aimé I.; Calabrese, Graciela et al. (2021). Torres, Américo Iadran, ed. Negro River Environmental Assessment. Springer International Publishing. pp. 95-126.

 Rekreacija 
Negro upėje vyksta ilgiausia pasaulyje kajakų regata. Distancijos ilgis 653 km ir vyksta 8 dienas.

 Šaltiniai 

 Nuorodos 
 Aukštutinis slėnys
 Negro upės regata 

Kategorija:Argentinos upės